Edlira Haxhiymeri

Edlira Haxhiymeri (28 shkurt 1960-14 maj 2022) ka qenë psikologe dhe profesore universitare shqiptare. 

 Biografia 
Edlira lindi në Tiranë, ku mori edhe arsimin fillor, të mesëm dhe të lartë në Universitetin e Tiranës, ku studioi gjuhën angleze dhe u specializua për psikologji. Është doktore e shkencave. U shqua sidomos në fushën e psikologjisë sociale (dhuna në familje, rolet gjinore etj.). Është profesore në Fakultetin e Shkencave Sociale të Universitetit të Tiranës dhe bashkëpunëtore e jashtme në disa universitete jashtë vendit. Mori pjesë në shumë konferenca shkencore e profesionale brenda dhe jashtë vendit. Ishte përgjegjëse e departamentit të punës sociale të Universitetit të Tiranës, zëvendëse e rektorit të Universitetit, zëvendëse e ministrit të Arsimit etj. Është autore ose bashkautore e disa teksteve universitare dhe studimeve shkencore, ndër të cilat janë edhe veprat e saj: "Dhuna në familjen shqiptare", "Sjellja njerëzore dhe mjedisi social", "Rolet dhe stereotipet gjinore", "Mitet dhe realitetet e dhunës në familje", "Dhuna ndaj fëmijëve dhe pasojat në zhvillimin e tyre".

 Referime 

Kategoria:Lindje 1960
Kategoria:Njerëz nga Tirana
Kategoria:Gra shqiptare
Kategoria:Psikologë shqiptarë
Kategoria:Absolventët e Universitetit të Tiranës
Kategoria:Profesorë të Universitetit të Tiranës
Kategoria:Vdekje 2022